wickkiey/tamil-wikipedia-chunked huggingface dataset:
# மின்காந்தம்

## இரும்பு அகணியின் செயற்பாடு

காந்தத்தின் அகணிப்பகுதியின் பொருளானது (வழமையாக இரும்பு), சிறிய காந்தங்களைப் போல் செயற்படும் ”காந்த ஆட்சிப்பகுதிகள்” எனப்படும் சிறு வலயங்களால் உருவாக்கப்பட்டுள்ளது. மின்காந்தத்தில் மின்னோட்டம் பாய்வதற்கு முன் இக்காந்த ஆட்சிப்பகுதிகள் எழுமாறான திசைகளைச் சுட்டியவாறு காணப்படும். ஆகவே அவற்றின் சிறிய காந்தப் புலங்கள் ஒன்றையொன்று சமப்படுத்திக் கொள்ளும். ஆகவே, இரும்பில் பெரியளவில் காந்தப்புலம் உருவாக மாட்டாது. அகணியின் மேல் சுற்றப்பட்டுள்ள கம்பியில் மின்னோட்டம் பாயும்போது சுருளில் உருவாகும் காந்தப்புலம் மெல்லிரும்பு அகணியை அதிரச் செய்வதன் மூலம் காந்த ஆட்சிப்பகுதிகளை காந்தப்புலத்துக்குச் சமாந்தரமாக ஒழுங்கமைக்கிறது. எனவே அவற்றின் சிறிய காந்தப்புலங்கள் ஒன்றுசேர்ந்து காந்தத்தைச் சூழ, பெரிய காந்தப்புலத்தைத் தோற்றுவிக்கின்றன. மின்னோட்டம் அதிகரிக்கும்போது, காந்த ஆட்சிப்பகுதிகள் ஒழுங்கமையும் வீதமும் அதிகரிப்பதால், காந்தப்புலத்தின் வலிமையும் அதிகரிக்கும். எனினும் எல்லாக் காந்த ஆட்சிப்பகுதிகளும் இவ்வாறு ஒழுங்கமைந்த பின்னர் மின்னோட்டத்தின் அதிகரிப்பு பெரியளவில் காந்தப்புலத்தை அதிகரிக்க மாட்டாது. இந்நிலை "நிரம்பல் நிலை" என அழைக்கப்படுகிறது.  
சுருளில் உள்ள மின்சாரம் துண்டிக்கப்படும்போது பெரும்பாலான ஆட்சிப்பகுதிகள் தமது ஒழுங்கமைவை இழந்து எழுமாறான நிலையை அடையும். ஆயினும் சில ஒழுங்கமைவுகள் மாற்றமடையாது காணப்படும். ஏனெனில் இவ்வாட்சிப்பகுதிகள் தமது திசையை மாற்றுவதில் பாரிய எதிர்ப்பை எதிர்நோக்குகின்றன. இதனால் மின்காந்தத்தின் அகணி ஒரு வலுக்குறைந்த நிலைபேறான காந்தமாக மாறுகின்றது. இச்செயற்பாடு காந்தப்பின்னிடைவு எனப்படுகிறது. எஞ்சியுள்ள காந்தப்புலம் மீந்த காந்தப்புலம் எனப்படும். இவ்வெஞ்சிய காந்தப்புலமானது காந்த நீக்கல்முறை மூலம் அகற்றப்படலாம்.
# மின்காந்தம்

## வரலாறு

1820ல் டேனிய விஞ்ஞானியான ஆன்சு கிருத்தியான் ஆர்ஸ்டெட், கடத்தியொன்றினூடு பாயும் மின்னோட்டம் அக்கடத்தியைச் சூழ காந்தப்புலத்தை உருவாக்குவதைக் கண்டறிந்தார். 1824ல் பிரித்தானிய விஞ்ஞானியான வில்லியம் ஸ்டேர்ஜன் மின்காந்தத்தைக் கண்டுபிடித்தார். அவரது முதலாவது மின்காந்தம் காவலிடப்படாத செப்புக்கம்பியினால் 18 தடவைகள் சுற்றப்பட்ட குதிரை லாட வடிவிலான இரும்புத்துண்டினால் ஆக்கப்பட்டிருந்தது. இரும்பு, வார்ணிசு பூச்சினால் காப்பிடப்பட்டிருந்தது. சுருளினூடாக மின்னோட்டமொன்று பாயும்போது, இரும்பு காந்தமாக்கப்பட்டதோடு ஏனைய இரும்புத்துண்டுகளையும் கவர்ந்தது. மின்னோட்டம் நிறுத்தப்பட்டபோது அது காந்தத்தன்மையை இழந்தது. இத்துண்டு வெறுமனே 200 கிராம் திணிவைக் கொண்டிருந்தபோதும், ஒரு தனிக்கல மின்கலத்துடன் இணைக்கப்படும்போது 4 கிலோகிராம் திணிவை உயர்த்தக்கூடியதாய் இருந்தது. இதன் மூலம் மின்காந்தத்தின் வலிமையை ஸ்டேர்ஜன் உணர்த்தினார். எவ்வாரயினும் ஸ்டேர்ஜனின் மின்காந்தம் நலிந்ததாக இருந்தது. ஏனெனில், பயன்படுத்தப்பட்ட செப்புக்கம்பி காப்பிடடப்படாமல் இருந்தமையால், அகணியைச் சுற்றி செப்புக்கம்பியை ஒருதடவை மாத்திரமே சுற்றக்கூடியதாய் இருந்தது. மேலும், கம்பியின் ஒவ்வொரு சுற்றுக்கிடையிலும் இடைவெளிகள் விடவேண்டியிருந்தது. இதனால், அகணியைச் சுற்றி சுற்றப்படும் சுற்றுக்களின் எண்ணிக்கை குறைக்கப்பட்டது. 1827ன் துவக்கத்தில் அமெரிக்க விஞ்ஞானியான ஜோசப் ஹென்றி, மின்காந்தத்தை மேம்படுத்தினார். பட்டு நூலினால் காவலிடப்பட்ட கம்பிகளைப் பயன்படுத்தியதன் மூலம், அவரால் அகணியின் மீது அதிக படைகளில் கம்பியைச் சுற்றமுடிந்தது. இதனால் ஆயிரக்கணக்கான சுற்றுக்களைக்கொண்ட வலிமையான காந்தங்களை அவரால் உருவாக்க முடிந்தது. இவற்றுள் ஒன்று, 936 கி. கி. திணிவை உயர்த்தக்கூடியதாய் இருந்தது. மின்காந்தம் முதலில் முதன்மையாகக் தந்தி ஒலிப்பானில் பயன்படுத்தப்பட்டது. அயக்காந்த அகணி எவ்வாறு இயங்குகிறது என்பது பற்றிய காந்த ஆட்சிக் கொள்கை 1906ல் பிரெஞ்சு புவியியலாளரான பியரி ஏனஸ்ட் வெய்ஸ் என்பவரால் முதன்முதலில் முன்மொழியப்பட்டது. மேலும் அயக்காந்தவியலின் முழுமையான "சக்திச்சொட்டுப் பொறியியல் கொள்கை" 1920களில் வேர்னர் ஹெய்சன்பர்க், லெவ் லன்டௌ, ஃபீலிக்ஸ் ப்ளொச் மற்றும் பலரால் ஆராயப்பட்டது.
# மின்காந்தம்

## மின்காந்தத்தின் பயன்பாடுகள்

மின்காந்தங்கள் பெரும்பாலும் பின்வரும் மின் மற்றும் மின்பொறியியல் துணைக்கருவிகளில் பயன்படுத்தப்படுகிறது.  
- பொறியியல் மற்றும் தொழினுட்பம் - மோட்டர்கள், மின்பிறப்பாக்கிகள் மற்றும் காந்தத் தூக்கல் போக்குவரத்து
- நிலைமாற்றிகள்
- மின்மணி
- ஒலிபெருக்கி
- காந்தப் பதிவுச் சாதனங்கள்
- அஞ்சல் சுற்று
- துகள் முடுக்கி
- மின்காந்தப் பூட்டு
- காந்தப் பரிவுப் படிமவாக்கல் இயந்திரங்கள் மற்றும் திணிவுப் பகுப்பு மானி போன்ற விஞ்ஞான துணைக்கருவிகள்
- காந்தப் பிரித்தெடுப்பு
- பாரந்தூக்கிகள்
- மருத்துவம் - காந்த அதிர்வு அலை வரைவு
# மின்காந்தம்

## அயக்காந்த மின்காந்தங்களின் பகுப்பாய்வு

மின்காந்தங்களின் காந்தப்புலம் பொதுவாக அம்பியரின் விதியிலிருந்து தரப்படும்:  
:<math>\int \mathbf{J}\cdot d\mathbf{A} = \oint \mathbf{H}\cdot d\mathbf{l}</math>  
அதாவது, காந்தப்புலத்தில் யாதேனுமொரு மூடியசுற்றைச் சுற்றிய காந்தமாக்கும் புலம் H இன் தொகையீடு அச்சுற்றினூடாகப் பாயும் மின்னோடத்தின் கூட்டுத்தொகைக்குச் சமனாகும். இதுதவிர பியோ சவார்ட்டின் விதியும் பயன்படுத்தப்படுகிறது. இது சிறு கடத்தியில் பாயும் மின்னோட்டம் காரணமாக உருவாகும் காந்தப்புலத்தைத் தரும். அயக்காந்தப்பொருள்களால் உருவாகும் காந்தப்புலம் மற்றும் விசை ஆகியவற்றைக் கணிப்பிடுவது கடினமானதாகும். இதற்கு இரு காரணங்கள் உள்ளன. முதற் காரணம், புலவலிமை வெவ்வேறு புள்ளிகளில் சிக்கலான முறையில் மாறுபடுவதாகும். இதனை முக்கியமாக அகணிக்கு வெளியிலும், வளியிடைவெளிகளிலும் அவதானிக்கலாம். இங்குக் கீற்றணிப் புலங்களும் (fringing fields), மின்னொழுகு பாயமும் (leakage flux) கவனத்தில் கொள்ளப்பட வேண்டும். அடுத்து, காந்தப்புலமும் (B) விசையும் மின்னோட்டத்துடன் நேர்விகிதசமனாக மாறுவதில்லை. இவை பயன்படுத்தப்படும் அகணிப்பொருளின் காந்தப்புலத்துக்கும் (B), காந்தமாக்கும் புலத்துக்கும் (H) இடையிலான தொடர்பில் தங்கியிருக்கும்.
# மின்காந்தம்

## சொற்களின் வரைவிலக்கணம்

| <math>A\,</math> | சதுர மீற்றர் | அகணியின் குறுக்குவெட்டுப் பரப்பு |
| --- | --- | --- |
| <math>B\,</math> | டெஸ்லா | காந்தப் புலம் (காந்தப்பாய அடர்த்தி) |
| <math>F\,</math> | நியூற்றன் | காந்தப்புலத்தால் பிரயோகிக்கப்படும் விசை |
| <math>H\,</math> | மீற்றருக்கு அம்பியர் | காந்தமாக்கும் புலம் |
| <math>I\,</math> | அம்பியர் | கம்பிச்சுருளில் பாயும் மின்னோட்டம் |
| <math>L\,</math> | மீற்றர் | காந்தப்புலப் பாதையின் மொத்த நீளம் <math>L_{\mathrm{core}}+L_{\mathrm{gap}}\,</math> |
| <math>L_{\mathrm{core}}\,</math> | மீற்றர் | அகணிப் பொருளில் உள்ள காந்தப்புலப் பாதையின் நீளம் |
| <math>L_{\mathrm{gap}}\,</math> | மீற்றர் | வளியிடைவெளியில் உள்ள காந்தப்புலப் பாதையின் நீளம் |
| <math>m_1, m_2\,</math> | அம்பியர் மீற்றர் | மின்காந்தத்தின் முனைவு வலிமை |
| <math>\mu\,</math> | சதுர அம்பியருக்கு நியூற்றன் | மின்காந்த அகணிப் பொருளின் உட்புகவிடுதிறன் |
| <math>\mu_0\,</math> | சதுர அம்பியருக்கு நியூற்றன் | வெற்றிடத்தின் (அல்லது வளி) உட்புகவிடுதிறன் = 4π(10<sup>−7</sup>) |
| <math>\mu_r\,</math> | - | மின்காந்த அகணிப் பொருளின் தொடர்பு உட்புகவிடுதிறன் |
| <math>N\,</math> | - | மின்காந்தத்திலுள்ள கம்பியின் முறுக்குகளின் எண்ணிக்கை |
| <math>r\,</math> | மீற்றர் | இரு மின்காந்தங்களின் முனைவுகளுக்கிடையிலான தூரம் |
# ரேனு மார்கிரேட்

**ரேனு மாக்கிரேட்** (*Renu Margrate*, பிறப்பு: சூலை 3 1975), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளிலும், 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 - 1999 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 - 2000 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மித்து முகர்ஜி

**மித்து முகர்ஜி** (*Mithu Mukherjee*), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் நான்கு தேர்வுத் துடுப்பாட்டப் போட்டிகளில் கலந்து கொண்டுள்ளார். 1984/85 - 1990/91 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ரிசிஜே முட்கல்

**ரிசிஜே முட்கல்** (*Rishijae Mudgal*, பிறப்பு: ஏப்ரல் 8 1972), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 12 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1994/95-1995/96 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1994/95-1995/96 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சந்தியா மசும்தார்

**சந்தியா மசும்தார்** (*Sandhya Mazumdar*), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். 1976/77 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1977/78 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
# சிரவந்தி நாயுடு

**சிரவந்தி நாயுடு** (*Sravanthi Naidu*, பிறப்பு: ஆகத்து 23 1986), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1984/85-1990/91 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1994/95-1995/96 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சுலக்சனா நாயக்

**சுலக்சனா நாயக்** (*Sulakshana Naik *, பிறப்பு: நவம்பர் 10 1978), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், 31 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2002 - 2006 பருவ ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2002 - 2009/10 பருவ ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# புனித பேதுரு சங்கிலிக் கோவில்

**புனித பேதுரு சங்கிலிக் கோவில்** (*Saint Peter in Chains*) என்பது உரோமை நகரில் அமைந்துள்ள புகழ்பெற்ற கத்தோலிக்க வழிபாட்டு இடங்களுள் ஒன்றாகும். இளம் பெருங்கோவில் என்னும் நிலை சார்ந்த இக்கோவிலில் உலகப் புகழ் பெற்ற மைக்கலாஞ்சலோ என்னும் கலைஞர் உருவாக்கிய மோசே பளிங்குச் சிலை உள்ளது. இச்சிலை இரண்டாம் ஜூலியஸ் என்னும் திருத்தந்தையின் கல்லறைக் கட்டடத்தின் ஒரு கூறாக அக்கோவிலில் அமைந்துள்ளது.
# புனித பேதுரு சங்கிலிக் கோவில்

## கோவிலின் வரலாறு

இக்கோவிலின் பெயர் குறித்துநிற்பதுபோல, அங்கு புனித பேதுருவைக் கட்டியிருந்த சங்கிலிகள் உள்ளன என்பது மரபு. விவிலிய நூல்களில் ஒன்றாகிய திருத்தூதர் பணிகள் என்னும் நூலில் புனித பேதுருவின் வாழ்வில் நிகழ்ந்த கீழ்வரும் நிகழ்ச்சி குறிப்பிடப்பட்டுள்ளது.  
எருசலேம் சிறைக்கூடத்தில் பேதுருவைக் கட்டியிருந்த சங்கிலி எருசலேம் நகரில் ஆயராக இருந்த யுவனாலிஸ் என்பவரிடம் இருந்தது. அவர் அச்சங்கிலியை உரோமைப் பேரரசனாகிய இரண்டாம் வாலன்டீனியன் என்பவரின் மனைவியாகிய ஏலியா யூதோசியா அரசிக்கு, அவர் எருசலேமுக்குத் திருப்பயணமாகச் சென்றபோது பரிசாக அளித்திருந்தார். தம் கைவசம் வந்த சங்கிலியை ஏலியா யூதோசியா அரசி, மூன்றாம் வாலன்டீனியன் என்னும் பேரரசனின் மனைவியும் தம் மகளுமாகிய லிச்சீனியா யூதோக்சியாவுக்கு அன்பளிப்பாக்கினார். அவர் பேதுருவைக் கட்டியிருந்த சங்கிலியை திருத்தந்தை முதலாம் லியோ என்பவருக்குக் காணிக்கையாகக் கொடுத்தார்.  
உரோமையில் புனித பேதுரு இறப்பதற்கு முன் "மாமெர்த்தின்" என்னும் சிறையில் அடைக்கப்பட்டபோது அவரைக் கட்டியிருந்த சங்கிலி ஏற்கனவே வணக்கத்துடன் காக்கப்பட்டு வந்தது. அச்சங்கிலியையும் எருசலேமிலிருந்து கொண்டுவரப்பட்ட சங்கிலியையும் ஒப்பிட்டுப்பார்க்க அருகருகே கொண்டுசென்றபோது அவை இரண்டும் ஒன்றொடொன்று இணைபிரியாமல் ஒன்றுசேர்ந்துவிட்டன என்றொரு புராதன கதை உண்டு. இந்த அற்புத சங்கிலியைப் பாதுகாக்க கட்டப்பட்ட கோவில் "புனித பேதுரு சங்கிலிக் கோவில்" என்றும், "யூதோக்சியா கோவில்" என்றும் அழைக்கப்பட்டது.
# புனித பேதுரு சங்கிலிக் கோவில்

## கோவில் கட்டடமும் நேர்ந்தளிப்பும்

லிச்சீனியா யூதோக்சியா என்னும் அரசியின் ஆணையின்படி இக்கோவில் கி.பி. 432-440இல் கட்டப்பட்டது. 1956-59 ஆண்டுகளில் நடந்த அகழ்வாய்வுகளின் பயனாக, இக்கோவில் இருந்த இடத்தில் ஏற்கனவே ஒரு கிறித்தவக் கோவில் இருந்தது கண்டுபிடிக்கப்பட்டது. அக்கோவிலின் அடியில் பண்டைய உரோமைக் காலத்துக் கட்டடங்களும் இருந்தனவென்று தெரிகிறது.  
திருத்தந்தை மூன்றாம் சிக்ஸ்துஸ் என்பவர் இக்கோவிலை 439இல் நேர்ந்தளித்தார். இக்கோவில் பல முறை புதுப்பிக்கப்பட்டது. குறிப்பாக, முதலாம் ஹேட்ரியன் என்னும் திருத்தந்தை செய்த புதுப்பித்தல் பணியையும் பதினொன்றாம் நூற்றாண்டில் நிகழ்ந்த பணிகளையும் கூறலாம். ஆறாம் சிக்ஸ்துஸ் என்னும் திருத்தந்தையின் உறவினர் கர்தினால் தெல்லா ரோவெரே (இவர் 1503இல் திருத்தந்தையாகத் தேர்ந்தெடுக்கப்பட்டு இரண்டாம் ஜூலியஸ் என்னும் பெயரை ஏற்றார்) இக்கோவிலைச் சீரமைத்துக் கட்டினார்.  
1475இல் கோவிலின் முன் நுழைவாயில் பகுதி இணைக்கப்பட்டது. கோவிலை அடுத்த துறவியர் இல்லம் 1493-1503இல் சேர்க்கப்பட்டது. 18ஆம் நூற்றாண்டின் தொடக்கத்திலும் 1875இலும் சீரமைப்புப் பணிகள் செய்யப்பட்டன.
# புனித பேதுரு சங்கிலிக் கோவில்

## கோவிலின் உட்பகுதி

கோவிலின் உட்பகுதி நெடுநீளத்தில் மூன்றாகப் பிரிக்கப்பட்டுள்ளது. பண்டைய "டோரிக்" கலைப்பாணியில் அமைந்த பெருந்தூண்கள் கூரையைத் தாங்கிநிற்கின்றன. நடுப்பகுதியின் உள்கூரையில் ஜொவான்னி பத்தீஸ்தா பரோடி என்பவர் வரைந்த ஓவியம் புனித பேதுருவைக் கட்டியிருந்த சங்கிலிகள் இணைந்த அதிசயத்தைச் சித்தரிக்கின்றன (1706).  
கோவிலின் உள் காணப்படுகின்ற ஓவியங்களுள் குறிப்பிடத்தக்கதொன்று புனித செபஸ்தியான் கற்பதிகை ஓவியம் ஆகும். இது 7ஆம் நூற்றாண்டைச் சார்ந்தது. வடக்கு இத்தாலியாவில் பவீயா என்னும் நகரில் ஏற்பட்ட கொள்ளைநோயின்போது, அந்நகரில் அமைந்திருந்த "புனித பேதுரு சங்கிலிக் கோவிலில்" புனித செபஸ்தியானுக்கு ஒரு பீடம் கட்டினால் அந்நோய் தணியும் என்னும் நம்பிக்கையில் ஒரு பீடம் எழுப்பப்பட்டது. அதுபோலவே, உரோமையில் அமைந்த புனித பேதுரு சங்கிலிக் கோவிலிலும் புனித செபஸ்தியானுக்கு வணக்கம் செலுத்தும் வகையில் ஒரு பீடம் கட்டினர் என்பது வரலாறு.
# புனித பேதுரு சங்கிலிக் கோவில்

## மைக்கலாஞ்சலோ செதுக்கிய புகழ்மிக்க மோசே பளிங்குச் சிலை

பளிங்குச் சிலை. ஆண்டு: 1515. இருப்பிடம்: புனித பேதுரு சங்கிலிக் கோவில், உரோமை]]  
புனித பேதுரு சங்கிலிக் கோவிலின் சிறப்புக்கு ஒரு முக்கிய காரணம் அக்கோவிலில் உள்ள மோசே சிலை ஆகும். இதை மைக்கலாஞ்சலோ என்னும் தலைசிறந்த கலைஞர் 1515இல் பளிங்குக் கல்லில் செதுக்கி முடித்தார். உரோமை நகரின் கலை வளர்ச்சிக்குப் பெரிதும் துணைபுரிந்த இரண்டாம் ஜூலியஸ் என்னும் திருத்தந்தையின் கல்லறையைக் கலையழகோடு அமைக்கும் பணி மைக்கலாஞ்சலோவிடம் ஒப்படைக்கப்பட்டது. கல்லறைக் கட்டடத்தை அணிசெய்ய 47 சிலைகள் வடிப்பதாய் இருந்தது. கல்லறையும் வத்திக்கானில் அமைந்த புனித பேதுரு பெருங்கோவிலில் நிறுவப்படுவதாய் இருந்தது. ஆனால் நிதி தட்டுப்பாடு காரணமாக அத்திட்டம் குறுக்கப்பட்டு, சிலைகளின் எண்ணிக்கையும் குறைக்கப்பட்டது. கல்லறையும் புனித பேதுரு சங்கிலிக் கோவிலில் அமைக்கப்படலாயிற்று. அச்சிலைகளுள் ஒன்றாக அமைந்த மோசே சிலை கல்லறைக் கட்டடத்தின் மையச் சிலையாக உருவெடுத்தது.  
மைக்கலாஞ்சலோ வடித்த மோசே சிலையின் தலையில் இரு கொம்புகள் உள்ளன. கடவுளைக் கண்டு அவரோடு உரையாடிவிட்டுத் திரும்பிய மோசேயின் முகம் ஒளிவீசி மிளிர்ந்தது; ஒளிக்கதிர்கள் சிதறிப் பரந்தன. அக்காட்சியைக் கொம்புகள் வழி செதுக்கியுள்ளார் மைக்கலாஞ்சலோ (காண்க:விடுதலைப் பயணம் 34:29-35).  
மோசே சிலையைச் செதுக்கி முடித்த மைக்கலாஞ்சலோ அதன் அழகையும் ஆற்றலையும் கண்டு வியந்த நிலையில் தம் கையிலிருந்த சுத்தியலைச் சிலையின் வலது கால் முட்டில் தட்டி, "பேசு!" என்று கூறியதாக வரலாறு. அத்துணை உயிரோட்டத்தோடு தோற்றமளித்தது அச்சிலை. வலது கால் முட்டில் தழும்பு இன்றும் உள்ளது.
# நீட்டு டேவிட்

**நீட்டு டேவிட்** (*Neetu David*, பிறப்பு: செப்டம்பர் 1 1977), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் 10 தேர்வுத் துடுப்பாட்டப் போட்டிகளிலும், 97 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1995 - 2006 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1995 - 2008 ஆண்டுகளில், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மங்கொம்பு

**மங்கொம்பு** என்பது **மொன்கொம்பு** அல்லது **மோங்கோம்பு** (*Monkombu*) இந்திய மாநிலமான கேரளாவில் ஆலப்புழை மாவட்டத்தில் உள்ள ஒரு கிராமம். மென்கொம்பு 20 ஆம் நூற்றாண்டில் கேரளாவில் நெல் சாகுபடி தலைமை மையங்களில் ஒன்றாக இருந்தது. மென்கொம்பில் கேரள வேளாண்மை பல்கலைக்கழகத்தின் நெல் ஆராய்ச்சி நிலையம் உள்ளது.
# பலக்லாவா (தொப்பி)

**பலக்லாவா** (*balaclava*) என்பது, முகத்தின் சில பகுதிகளைத் தவிர்த்து, தலையில் ஏனைய பகுதிகள் முழுவதையும் மூடியிருக்கும் துணியால் ஆன ஒருவகைத் தலையணி ஆகும். பெரும்பாலும், கண்கள் அல்லது கண்களும், வாயும் மட்டுமே திறந்து இருக்கும். உக்ரேன் நாட்டின் கிரீமியாவில் உள்ள சேவாசுத்தோபோலுக்கு அண்மையில் அமைந்துள்ள *பலக்லாவா* என்னும் நகரின் பெயரைத் தழுவியே இத் தலையணிக்குப் பெயர் ஏற்பட்டது.
# பலக்லாவா (தொப்பி)

## வரலாறு

கீரீமியப் போர்க் காலத்தில், பின்னப்பட்ட பலக்லாவாக்கள் பிரித்தானியப் படையினரைக் குளிரில் இருந்து பாதுகாப்பதற்காக அவர்களுக்கு அனுப்பப்பட்டன. ஆனாலும், பலக்லாமா என்னும் இத் தொப்பியின் பெயர் கிரீமியப் போர்க்காலத்தில் அச்சு மூலங்களில் காணப்படவில்லை. அதற்கு நீண்ட காலத்துக்குப் பின்னர் 1881 ஆம் ஆண்டிலேயே இப்பெயரைக் காணமுடிகிறது. அல்லது மேலிருந்து சுருட்டிக் கழுத்தை மட்டும் மூடக்கூடியதாகவோ அணிய முடியும்.
# பலக்லாவா (தொப்பி)

## பயன்படும் பொருட்கள்

தற்காலப் பலக்லாவாக்கள், பல விதமான பொருட்களினால் செய்யப்படுகின்றன. பட்டு, பருத்தி, பாலிப்ரொப்பிலீன், நியோப்பிரீன், கம்பளி, அக்கிரிலிக் என்பன இவற்றுட் சில. நவீன பலக்லாவாக்கள், பனிச்சறுக்கு , குளிர்கால ஈருருளியோட்டம் போன்ற குளிர்காலத் திறந்தவெளி விளையாட்டுக்களின்போது பயன்படுகின்றன.
# மாராரிக்குளம்

**மாராரிக்குளம்** (Mararikulam) ஆலப்புழா மாவட்டத்தில் உள்ள ஒரு கடற்கரை கிராமம். இந்த கிராமம் தென் மாராரிக்குளம் மற்றும் வடக்கு மாராரிக்குளம் என இரண்டு ஊராட்சிகளாக (கிராம பஞ்சாயத்து) உள்ளன. மாராரிக்குளம் தொடர்வண்டி நிலையம் உள்ளது. இது சாலை வழியாக இணைக்கப்பட்டுள்ளது. தேசிய நெடுஞ்சாலை 47 மாராரிக்குளத்துக்கு கிழக்கில் 5 கி.மீ தொலைவில் செல்கிறது.
# வீயபுரம்

**வீயபுரம்** (Veeyapuram) இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு கிராமம். இது ஹரிப்பாடு ஊருக்கு 10 கிலோமீட்டர் கிழக்கே அமைந்துள்ளது.
# வீயபுரம்

## மக்கள் வகைப்பாடு

2001 இல் இந்தியாவின் மக்கள்தொகை கணக்கெடுப்பின்படி, வீயபுரத்தில் 5669 ஆண்கள் மற்றும் 6334 பெண்கள் இருந்தனர்
# வேன்மோனி

**வேன்மோனி** (*Venmony*) இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு கிராமம். வேன்மோனி பந்தளத்தில் இருந்து வடமேற்கே 9 கி.மீ. தொலைவிலும், செங்கன்னூரில் இருந்து தெற்கே 10 கி.மீ தொலைவிலும் மற்றும் மாவேலிக்கராவில் இருந்து கிழக்கில் 10 கி.மீ தொலைவிலும் உள்ளது. அச்சன்கோவில் நதி அதன் தெற்கு எல்லையில் பாய்கிறது.
# வேன்மோனி

## மக்கள் வகைப்பாடு

2001 இல் இந்தியாவின் மக்கள்தொகை கணக்கெடுப்பின்படி, வேன்மோனியில் 9915 ஆண்கள் மற்றும் 11281 பெண்கள் இருந்தனார். வெளிநாட்டில் இருந்து பணம் கணிசமாக வந்தாலும் இங்கு விவசாயம், முக்கியத் தொழிலாக உள்ளது.
# தொல்காப்பியம் மரபியல் செய்திகள்

**மரபு என்பது உடலிலும், உணர்விலும், அறிவிலும், சமுதாயத்திலும், மொழியிலும் மரத்துப்போன ஒன்று. அது பூக்கும், காய்க்கும், பழுக்கும், விதையாகும், அதன் கால்வழியில் தோன்றும் இனத்தில் ஊறி மரத்துக் கிடக்கும்.**  
கால் மரத்துப்போனால் உணர்வு தெரியாது. ஒருவன் தலைகீழாக நடக்கலாம். அது பயிற்சி. எல்லாரும் காலால் நடப்பது மரபு. பலருக்குக் காலால் நடப்பது மரத்துப்போயிருக்கிறது. அதுபோலத் தமிழ்மொழியில் மரத்துப்போன செய்திகளைக் கூறுவது இந்த இயல்.  
இது தொல்காப்பியத்தை நிறைவு செய்யும் இயல். முன்னோரின் மொழிமரபு வலிமையானது என்பதை விளக்குவது. தொல்காப்பிய ஊற்றோட்டத்தில் ஊர்க்கழிவு கலந்தாற் போலப் பிற்காலச் செய்திகள் பல இதில் சேர்ந்துள்ளன. மக்களில் நான்கு வகைப் பாகுபாடு பொருத்தமில்லா இடத்தில் ஊடுருவல், இறுதியில் உள்ள நூல், உரை, சிதைவு, உத்தி பற்றிய செய்திகள் போன்றவை பிற்காலத்தில் புகுந்தவை
- செய்தித்தொகுப்பில் பெரும்பான்மையானவை தொல்காப்பிய உரையாசிரியர் பேராசிரியரைப் பின்பற்றியவை.
- தொகுப்புப் பார்வை  
:தொல்காப்பியத்தில் விலங்கினம்
# தொல்காப்பியம் மரபியல் செய்திகள்

## மரபுப் பெயர்

- இளமைப்பெயர் 9 - பார்ப்பு, பறழ், குட்டி, குருளை, கன்று, பிள்ளை, மகவு, மறி, குழவி (1)
- ஆண்பாற்பெயர் – ஏறு, ஏற்றை, ஒருத்தல், களிறு, சே, சேவல், இரலை, கலை, மோத்தை, தகர், உதள், அப்பர், போத்து, கண்டி, கடுவன் – என்பனவும், பிறவும் (2)
- பெண்பாற்பெயர் – பேடை, பெடை, பெட்டை, பெண், மூடு, நாகு, கடமை, அளகு, மந்தி, பாட்டி, பிணை, பிணவு, பிடி, (3)
# தொல்காப்பியம் மரபியல் செய்திகள்

## இளமைப் பெயர்

### பல்லறிவு உயிர்க்கு இளமைப்பெயர் (நூற்பா வரிசை)

- கன்று - யானை, குதிரை, கழுதை, கடமை, மான் (3-559) எருமை, மரை (3-560) கவரி, கராம் (3-561) ஒட்டகம் (3-552)
- குட்டி - மூங்கா, வெருகு, எலி, மூவரி, அணில் (3-550) நாய், பன்றி, பு, முயல், நரி (3-554) கோடுவாழ் குரங்கு (3-557)
- குருளை - நாய், பன்றி, புலி, முயல் (3-552) நரி (3-553)
- குழவி - குஞ்சரம் (3-563) ஆ, எருமை (3-564) மக்கள் (3-567)
- பறழ் - மூங்கா, வெருகு, எலி, மூவரி, அணில் (3-551) நாய், பன்றி, பு, முயல், நரி (3-554) குரங்கு (3-558)
- பார்ப்பு - பறப்பவற்று இளமை (3-548) தபழ்பவை (3-549) குரங்கு (3-558)
- பிள்ளை - பறப்பவற்று இளமை (3-548) தபழ்பவை (3-549) பன்றி, பு, முயல், நரி (3-555) குரங்கு (3-558)
- மகவு - குரங்கு (3-558) கடமை, மரை (3-565) முசு, ஊகம் (3-566) மக்கள் (3-567)
- மறி - யாடு, குதிரை, நவ்வி, உழை, ஒடும் ப்ல்வாய் (3-556)
# தொல்காப்பியம் மரபியல் செய்திகள்

## இளமைப் பெயர்

### ஓரறிவு உயிர்க்கு

- ஓரறிவு உயிரின் இளமைப்பெயர் – பிள்ளை, குழவி, கன்று, போத்து (24)
- நெல், புல் – ஆகியவை இப்பெயர்களை ஏற்பதில்லை (25)
- இங்குச் சொல்லப்பட்ட முறையில் இளமைப்பெயர்கள் அமையும் (26)
# தொல்காப்பியம் மரபியல் செய்திகள்

## உயிரினப் பாகுபாடு

- ஓரறிவு உயிர் – ஊறு-அறிவு (தொடு-உணர்வு) (மெய்-உணர்வு)
- 2 அறிவு – மெய் & நா அறிவு
- 3 அறிவு – மெய், நா & மூக்கு அறிவு
- 4 அறிவு – மெய், நா, மூக்கு & கண் அறிவு
- 5 அறிவு – மெய், நா, மூக்கு, கண் & செவி அறிவு
- 6 அறிவு – நெய், நா, மூக்கு, கண், செவி & மன அறிவு
- நுட்பமாக உணர்ந்தோர் இவற்றை நெறிப்படுத்தி வைத்துள்ளனர் என்கிறார் தொல்காப்பியர். (27)  
- ஓரறிவு உயிர்
:புல், மரம் மற்றும் அவற்றின் கிளைகள் (28)
:கிளை – பாசி போல்வன
- 2 அறிவு உயிர்
:நந்து, முரள், மற்றும் அவற்றின் கிளைகள் (29)
:நந்து = நத்தையினம்
:முரள் = நீர்வாழ் சங்கினம்
:கிளை – நீர்வாழ் கிளிஞ்சல், நிலம்வாழ் முற்றில் என்னும் மட்டிச்சுண்ணாம்பு போல்வன
- 3 அறிவு உயிர்
:சிதல், எறும்பு, மற்றும் அவற்றின் கிளைகள் (30)
:சிதல் = கறையான்
:கிளை – ஈயல் (ஈசல்), மூதாய் (தம்பலப்பூச்சி என்று சொல்லப்படும் வெல்வெட்டுப் பூச்சி) போல்வன
- 4 அறிவு உயிர்
:நண்டு, தும்பி, மற்றும் அவற்றின் கிளைகள் (31)
:கிளை – வண்டு, தேனீ, குளவி
- 5 அறிவு உயிர்
:மா, மாக்கள் மற்றும் அவற்றின் கிளைகள் (32)
:மா - நாற்கால் விலங்கு
:மாக்கள் – மனவுணர்வு இல்லாத மக்கள்,
:கிளை – எண்கால் வருடை, குரங்கு போல்வன
- 6 அறிவு உயிர்
:மக்கள், மற்றும் அவர்களின் கிளைஞர் (33)
:ஊமை, செவிடு முதலானோரும், தேவர், நரகர் போன்ற கற்பனை மாந்தரும்
# தொல்காப்பியம் மரபியல் செய்திகள்

## உயிரினப் படங்கள்

<></>
# தொல்காப்பியம் மரபியல் செய்திகள்

## ஆண்பாற் பெயர் - அகரவரிசைத் தொகுப்பு

1. அப்பர் – யாட்டு அப்பர் (47)
1. இரலை – புல்வாய் இரலை (44)
1. உதள் – யாட்டு உதள் (47)
1. ஏற்றை – ஆற்றலுடைய விலங்கினங்களை யெல்லாம் ஏற்றை என வழங்குவர் (49)
1. ஏறு – பன்றியில் ஆண், புல்வாயில் ஆண், உழையில் ஆண், கவரியில் ஆண் ஆகியவற்றை ஏறு என்பர் (38) எருமை ஏறு, மரை ஏறு, பெற்ற ஏறு (பெற்றம் = மாடு) (39) சுறா ஏறு (40)
1. ஒருத்தல் – புல்வாய், புலி, உழை, மரை, கவரி – ஆகியவற்றின் ஆண் (35) யானை, பன்றி – ஆகியவற்றின் ஆண் (36) எருமையின் ஆண் (37)
1. கடுவன் – ஆண்-குரங்கைக் கடுவன் என்பர் (68)
1. கண்டி – ஆண்-எருமையைக் கண்டி என்பர் (68)
1. கலை – புல்வாய்க் கலை (44), உழைக்கலை (45), முசுவின் கலை (46)
1. களிறு – யானையில் ஆண், பன்றியில் ஆண் (34)
1. சேவல் – ஆண்-குதிரையைச் சேவல் என்பர் (68) சேவல் – மயில் நீங்கலாக ஏனைய சிறகுள்ள புள்ளினங்களை யெல்லாம் சேவல் என்பர். (48)
1. தகர் – யாட்டுத் தகர் (47)
1. போத்து – பெற்றப் போத்து, எருமைப் போத்து, புலிப் போத்து, பரைப் போத்து, புல்வாய்ப் போத்து, (41) முதலைப் போத்து (42), மயில் போத்து, எழால் போத்து, (எழால் = பருந்து), (43)
1. மோத்தை – யாட்டு மோத்தை (47)
- ஆண் பால் எல்லாவற்றையும் ஆண் என்றும், பெண்பால் எல்லாவற்றையும் பெண் என்றும் குறிப்பிடுவர். (50)
# தொல்காப்பியம் மரபியல் செய்திகள்

## பெண்பாற் பெயர் - அகரவரிசைத் தொகுப்பு

- ஆண் பால் எல்லாவற்றையும் ஆண் என்றும், பெண்பால் எல்லாவற்றையும் பெண் என்றும் குறிப்பிடுவர். (50)
1. அளகு – கோழிக்கும், கூகைக்கும் மட்டும் அளகு என்னும் பெயர் உரியது (56) மயிலையும் அளகு எனலாம் (56)
1. ஆ – பெற்றம், எருமை, மரை ஆகியவற்றின் பெண்ணை ஆ என்பர் (60)
1. கடமை – யாட்டுக் கடமை (64)
1. நாகு – எருமை, மரை, பெற்றம் ஆகியவற்றின் பெண்ணை நாகு என்பர் (62) நந்து நாகு (63)
1. பாட்டி – பன்றிப்பாட்டி, நாய்ப்பாட்டி (65) நரிப்பாட்டி (66)
1. பிடி – பிடி யானை (51)
1. பிணவல் - பன்றி, புல்வாய், நாய் ஆகிய மூன்றின் பெண்ணைப் பிணவு என்பர். (59)
1. பிணவு – பன்றி, புல்வாய், நாய் ஆகிய மூன்றின் பெண்ணைப் பிணவு என்பர். (58)
1. பிணா – உயர்திணை மக்களுக்கு உரியது (61)
1. பிணை – புல்வாய், நவ்வி, உழை, கவரி ஆகியவற்றின் பெண்ணைப் பிணை என்பர். (57)
1. பெட்டை – பெட்டை ஒட்டகம், பெட்டைக் குதிரை, பெட்டைக் கழுதை, பெட்டை மரை (52) பெட்டைக் கோழி, பெட்டை மயில், எனப் புள்ளினங்களுக்கெல்லாம் (53)
1. பெடை – குயில்பெடை, அன்னப்பெடை எனப் புள்ளினங்களுக்கெல்லாம் (55)
1. பெண் – உயர்திணை மக்களுக்கு உரியது (61)
1. பேடை – குயில்பேடை, அன்னப்பேடை எனப் புள்ளினங்களுக்கெல்லாம் (54)
1. மந்தி – குரங்கு மந்தி, முசு மந்தி, ஊக மந்தி (67)
1. மூடு – யாட்டு மூடு (64)
# தொல்காப்பியம் மரபியல் செய்திகள்

## சிறப்பு-வழக்கு மரபு

1. கோட்டான் = கூகை (68)
1. தத்தை = கிளி (68)
1. பூசை = பூனை (68)
1. ஏனம் = பன்றி (68)
# தொல்காப்பியம் மரபியல் செய்திகள்

## சிறப்பு-வழக்கு மரபு

### இருதிணைப் பொதுச்சொல்

- ஆண், பெண், பிள்ளை (69)  
1. அந்தணர்க்கு உரியவை – நூல், கரகம், முக்கோல், மணை (70) பாடாண் திணையில் பரிசில் தொடர்பான கிழமைப்பெயர், நெடுந்தகை, செம்மல் என்னும் பெயர்கள், போன்ற அரசர்க்கு உரிய பெயர்கள் அந்தணர்க்கு உரிமை இல்லை (73) அந்தணாளர் ஆட்சிக்குத் தடை இல்லை. (82)
1. அரசர்க்கு (சங்கோல் அரசர்க்கு) உரியவை – படை, கொடி, குடை, முரசு, புரவி, களிறு, தேர், தார், முடி, மற்றும் பிற (71) அந்தணர்க்கு உரியவும் அரசர்க்கு உரியன (72) பாடாண் திணையில் பரிசில் தொடர்பான கிழமைப்பெயர், நெடுந்தகை, செம்மல் என்னும் பெயர்கள், போன்றவை அரசர்க்கு உரியன (73) குறுநில மன்னர்களுக்கு (மன் பெறு சிறப்பின் ஏனோர்க்கு) வில், வேல், கழல், கண்ணி, தார், மாலை, தேர், வாள் ஆகியவை உரியன. (83)
1. வைசிகனுக்கு வாணிக வாழ்க்கை உரியது (77) எட்டுவகை உணவுச்செய்தியும் வைசிகனுக்கு உண்டு (78) இவர்கள் கண்ணியும், தாரும் அணிந்துகொள்ளலாம். (79)
1. . வேளாண் மாந்தர்க்கு உழுதொழில் அல்லது இல்லை (80) வேந்தன் தந்தால் படை வைத்துக்கொள்ளலாம். தலையில் கண்ணி என்னும் அடையாளப்பூ சூடிக்கொள்ளலாம் (81)
- படை பெறும் தகுதி அரசர், வணிகர் என்னும் இடையிரு வகையினர்க்கு மட்டுமே உண்டு. (76)
- ஊர்ப்பெயர், இயற்பெயர், தொழில்செய்யும் கருவியின் பெயர், போன்றவற்றைச் சேர்த்து எல்லாருடைய பெயரும் குறிப்பிடப்படும். (74) தலைமைக்குணச் சொல்லைச் சார்த்தியும் அவர்கள் பெயர் குறிப்பிடப்பட்டும் ((75)
- வைசிகன் என்னும் சொல் சங்கநூல்களில் இல்லை.
- வணிகன் என்னும் சொல்கூடப் பிற்காலத்தில் சங்கநூல்களைத் தொகுத்தவர் சூட்டிய புலவர் பெயர்களில் மட்டும் வருகின்றன.
- வேளாண்-மாந்தர் என்னும் என்னும் சொல்லாட்சியும் சங்கநூல்களில் இல்லை.
- வேளாண்-சிறுபதம் வேளாண்-வாயில் போன்ற ஒருசில சொற்களும் வேளாண்மைத் தொழிலைக் குறிப்பன அல்ல.
- வேளாண்மை என வரும் சொல்கூட உதவி செய்தல் என்னும் பொருளில் மட்டுமே வருகிறது.
- இந்த நான்கு-சாதிப் பாகுபாட்டைக் காட்டும் குறிப்புகள்கூடச் சங்கநூல்களில் இல்லை.
எனவே இந்த நான்கு-சாதிப் பாகுபாட்டு முறைகளைக் காட்டும் நூற்பாக்கள் தொல்காப்பியத்தில் செருகப்பட்டவை.  
செருகப்பட்டுள்ள இடமும் மேலும் கீழும் உள்ள நூற்பாக்களைப் பார்க்கும்போது மரபியல் சொற்களுக்குத் தொடர்பில்லாதவை என்பது விளங்கும்.
# தொல்காப்பியம் மரபியல் செய்திகள்

## புல், மரம்

- காழ் என்னும் வைரப்பகுதி புறத்தே இருப்பது புல். அகத்தே இருப்பது மரம் (85)
- தோடு, மடல், ஓலை, ஏடு, இதழ், பாளை, ஈர்க்கு, குலை முதலான பெயர்கள் புல் இனப் பெயர்களோடு தொடர்புடையவை. (86)
- இலை, தளிர், முறி, தோடு, சினை, குழை, பூ, அரும்பு, நனை, முதலானவை மரப்பெயரொடு வரும். (87) காய், பழம், தோல், செதிள், வீழ் என்னும் என்னும் பெயர்களும் மரத்தோடு தொடர்புடையவை. (88)
# தொல்காப்பியம் மரபியல் செய்திகள்

## மரபைத் தழுவல்

- உலகமானது நிலம், தீ, நீர், வளி, விசும்பு ஆகியன கலந்துள்ள மயக்கம். அதுபோல இருதிணை ஐம்பால் சொற்கள் கலந்துள்ளன. இவற்றை மரபு திரியாமல் வழக்கில் தழுவிக்கொள்ள வேண்டும். (89)
- செய்யுளில் மரபுநிலை திரிதல் இல்லை (90)
- மரபுநிலை திரிந்தால் வெவ்வோறு பொருள் தோன்றும். (91)
- வழக்கு எனப்படுவது உயர்ந்தோர் பேசும் மொழி (92)
# 2011 கிழக்கு ஆப்பிரிக்கப் பஞ்சம்

**2011 ஆப்பிரிக்க கொம்புப் பஞ்சம்** அல்லது 2011 கிழக்கு ஆப்பிரிக்கப் பஞ்சம் என்பது ஆப்பிரிக்காவின் கொம்பு என அறியப்படும் கிழக்கு ஆப்பிரிக்காவில் உள்ள பல நாடுகளில் நிலவும் கடும் வறட்சியும், அதனால் ஏற்பட்ட கடும் பஞ்சமும் ஆகும். கடந்த 60 ஆண்டுகளில் இதுவே மிக மோசமான வறட்சி ஆகும்.  
பஞ்சம் முன் எச்சரிக்கை ஒருங்கியப் பிணையத்தின் (Famine Early Warning Systems Network (FEWS-Net)) தென் சோமாலியாவின் பெரும் பகுதிகள், தென் கிழக்கு எதியோப்பியா, வட கிழக்கு கெனியா ஆகிய பகுதிகள் மிக மோசமாகப் பாதிக்கப்பட்டுள்ளன. சிபூட்டி, சூடான், தென் சூடான், உகாண்டா ஆகிய பிற பகுதிகளில் தீவரமான உணவுப் பற்றாக்குறை நிலவுகிறது.
# பஞ்சம்

பகுதி 2012 வறட்சி.]]
**பஞ்சம்** (*famine*) என்பது கடுமையான உணவுப் பற்றாக்குறை அல்லது உணவு கிடைக்காதல் ஆகும். இது எல்லா உயிரினங்களுக்கும் பொருந்தும். கடும் பஞ்சம் ஏற்படும் போது ஊட்டக்குறைவு ஏற்படும்; பட்டினி, பட்டினிச் சாவு அதிகரிக்கும். ஐ.நா கணிப்பின்படி நுணுக்கமாக ஒவ்வொரு 10,000 பேருக்கும் இருவர் ஒவ்வொரு நாளும் பஞ்சத்தால் இறப்பதை பஞ்சம் என்று அறிவிக்கிறது.
# வீடு இல்லாமை

**வீடு இல்லாமை** என்பது வசிப்பதற்கு வீடு அல்லது தங்குமிடம் இல்லாத நிலைமையைக் குறிக்கிறது. பெரும்பாலான வீடற்றவர்கள் ஏழ்மை காரணமாக அல்லது அரசியல் சமூக சூழ்நிலை காரணமாக வீடு இல்லாமல் இருப்பவர்கள் ஆவார்கள். சிறிய தொகையினர் தமது தெரிவின் காரணமாக வீடு இல்லாமல் இருக்கின்றார்கள். மடங்கள் போன்ற தங்குமிடங்களில் இருப்பவர்களும் வீடற்றவர்கள் என்ற கருதப்படக் கூடும். வீடு இல்லாமையின் வரையறை நாட்டுக்கு நாடு வேறுபடுகிறது.
# செ. வை. சண்முகம்

**செ.வை.சண்முகம்** (நவம்பர் 23, 1932) அண்ணாமலைப் பல்கலைக்கழகத்தில் மாணவராக இருந்து, பின்னர் அங்கேயே பேராசிரியராகவும் பணியாற்றி ஓய்வு பெற்றவர். இவர் மொழியியல், கல்வெட்டியல், ஒப்பிலக்கணம், அகராதியியல் என பல துறைகளில் தம் ஆய்வுகளை நிகழ்த்தியவர்.
# செ. வை. சண்முகம்

## வாழ்க்கைச் சுருக்கம்

அரியலூர் மாவட்டம், உடையார்பாளையம் வட்டம், செயங்கொண்டசோழபுரத்திற்கு அருகில் உள்ள செங்குந்தபுரம் என்னும் ஊரில் 23.11.1932 இல் பிறந்தவர். பெற்றோர் சே.வே.வைத்திலிங்கம், தாயார் வை.அமிர்தம்மாள் ஆவர். இவருடன் பிறந்தவர்கள் ஐவர். இவரது மனைவி தனலட்சுமி ஆவார். மகனின் பெயர் வேலாயுதன், மகளின் பெயர் உமாசண்முகம்.
# செ. வை. சண்முகம்

## கல்விக்காலம்

செங்குந்தபுரத்தில் தொடக்கக் கல்வியையும், உடையார்பாளையத்திலும், செயங்கொண்டத்திலும் உயர்நிலைப்பள்ளிக் கல்வியையும் படித்தவர். பின்னர் அருகில் உள்ள நகரான கும்பகோணத்தில் உள்ள அரசு கல்லூரியில் இண்டர்மீடியட்(1950-1952) கல்வியையும் முடித்தவர். அதன் பிறகு அண்ணாமலைப் பல்கலைக்கழகத்தில் பி.ஏ (ஆனர்சு) (1952-1955) தமிழ் சிறப்புப்படிப்பும் பயின்றவர்.அண்ணாமலைப் பல்கலைக்கழகத்தில் பணிபுரிந்த பேராசிரியர் தெ. பொ. மீனாட்சிசுந்தரனார், பேராசிரியர் ச.அகத்தியலிங்கனார் ஆகியோரின் வழிகாட்டலில் எம்.லிட் பட்டத்தையும்(1959), முனைவர் பட்டத்தையும்(1967) பெற்றார்.  
இவர் பயின்ற காலங்களில், தமிழறிஞர்களான பேராசிரியர் சிதம்பரநாதன் செட்டியார், பேராசிரியர் தெ.பொ.மீனாட்சிசுந்தரம், கவிஞர் மு.அண்ணாமலை, பேராசிரியர் பூவராகம்பிள்ளை, பேராசிரியர் முத்துச்சண்முகம் பிள்ளை உள்ளிட்ட புகழ்பெற்ற அறிஞர்கள் பணிசெய்துகொண்டிருந்தனர். இவர்களிடமும் கல்வி கற்றார். இவருடன் கல்வி பயின்றவர்களுள், கு.சிவஞானம், கு.சிவமணி, வெள்ளையன், வரதராசன், தேவராசன், திருஞானசம்பந்தன், லூசிமேரி ஆகியோர் குறிப்பிடத்தகுந்தவர்கள்.
# செ. வை. சண்முகம்

## பணிக்காலம்

கேரள மாநிலத்திலுள்ள, பாலக்காடு விக்டோரியா அரசினர் கல்லூரியில் ஒரு சில மாதங்கள் பணியாற்றிய பின், அண்ணாமலைப் பல்கலைக்கழகத்தில்(1955) பணியேற்றார்.சற்றொப்ப முப்பத்தாறு ஆண்டுகளுக்கும் மேலாக அண்ணாமலைப் பல்கலைக்கழகத்தில், விரிவுரையாளர், இணைப்பேராசிரியர், பேராசிரியர், இயக்குநர் உள்ளிட்ட பல நிலைகளில் பணிபுரிந்து, 1992 -இல் பணிஓய்வுப் பெற்றவர். இங்கிலாந்தில் உள்ள ரெடிங் பல்கலைக்கழகத்தில் உயராய்வு(1972 -73) மேற்கொண்டு, அருங்காட்சியகத்தில் இருந்த சுவாமிநாதம் என்ற ஐந்திலக்கண நூலைப் பதிப்பித்து வழங்கினார்.  
இந்தோனேசியாவிலுள்ள சகார்த்தா பல்கலைக்கழகத்தில் இரண்டரை ஆண்டுகள்(1976-78) வருகைதரு பேராசிரியராகப் பணி செய்து, தனித்திறமையை வெளிப்படுத்தியவர்.அப்பல்கலைக்கழகத்தில் அவர் நிகழ்த்திய ஆய்வுகள், "Indonesian studies", என்ற நூலாக வெளிவந்தது.மேலும் அங்கு நடந்த எழுத்துச்சீர்திருத்தத்தை ஒட்டி, தமிழில் செய்யவேண்டிய திருத்தங்களை *எழுத்துச்சீர்திருத்தம்* என்ற பெயரில் நூலாக்கினார். மலேசியா பல்கலைக்கழகத்தில் அமைந்துள்ள, இந்தியக் கல்வித்துறையில் மூன்றாண்டுகள் வெளிநாட்டு வல்லுநராகப் பணிபுரிந்தவர்.  
சிதம்பரம் அண்ணாமலை நகர் அருகில் உள்ள மாரியப்பா நகரில் வாழ்ந்துவரும் பேராசிரியர், அறிஞர் ச.அகத்தியலிங்கனார், பேராசிரியர் இரா.சாரங்கபாணியார், திரு.சாமிநாதன் உள்ளிட்டவர்களுடன் ஆய்வுத் தொடர்பாக உரையாடும் வழக்கத்தையும் கொண்டவர்.  
இவரால் மொழியியல் துறையில் தரமான பல ஆய்வுகள் நடைபெற்றுள்ளன. தமிழ் மரபு இலக்கணங்களை, மொழியியல் நோக்கில் ஆராய்ந்து எழுத்திலக்கணக் கோட்பாடு, சொல்லிலக்கணக் கோட்பாடு உள்ளிட்ட நூல்களை வழங்கியவர். இவர் தமது வாழ்நாளில் 26-க்கும் மேற்பட்ட நூல்களையும், 200-க்கும் மேற்பட்ட ஆய்வுக் கட்டுரைகளையும் வழங்கியுள்ளார்.
# செ. வை. சண்முகம்

## இயற்றிய நூல்கள்

#### தமிழ்நூல்கள்

1. சுவாமிநாதம் (உரையும் பதிப்பும்),1975
1. எழுத்துச் சீர்திருத்தம், 1978
1. எழுத்திலக்கணக் கோட்பாடு, 1980, 2 ஆவது பதிப்பு 2001
1. சொல்லிலக்கணக் கோட்பாடு-1, 1984
1. மொழியும் எழுத்தும், 1985
1. சொல்லிலக்கணக் கோட்பாடு-2, 1986
1. மொழி வளர்ச்சியும் மொழி உணர்வும்(சங்க காலம்), 1989
1. மலையாளமொழியின் முதல் இலக்கணம், 1992
1. சொல்லிலக்கணக் கோட்பாடு-3,1992
1. கிறித்தவ அறிஞர்களின் இலக்கணப்பணி,1993
1. அறிவியல் தமிழாக்கம்,1994
1. இலக்கண உருவாக்கம்(பல்லவ-பாண்டியர் காலம்),1994
1. இலக்கியமும் மொழியமைப்பும்,1998
1. கவிதைமொழி,2000
1. இக்கால எழுத்துத்தமிழ்,2001
1. குறள் வாசிப்பு,2002
1. கவிதைக் கட்டமைப்பு,2003
1. தொல்காப்பியத் தொடரியல்,2004
1. இலக்கண ஆய்வு,2004
1. மொழி ஆய்வு,2005
1. யாப்பும் நோக்கும்(தொல்காப்பியரின் இலக்கியக்கோட்பாடு),2006
1. பொருளிலக்கணக் கோட்பாடு முதல் தொகுதி 2009 (திருவள்ளுவர் ஆண்டு 2040)
1. பொருளிலக்கணக் கோட்பாடு, தொகுதி-2 (யாப்பும் நோக்கும்), 2011 (திருவள்ளுவர் ஆண்டு 2042)
1. தொல்காப்பிய ஆய்வு, 2014
1. லீலாதிலகம் இலக்கியக் கோட்பாடு, 2016
1. அழகின் சிரிப்பு ( மொழியியல் இலக்கியத் திறனாய்வு), 2016
# செ. வை. சண்முகம்

## இயற்றிய நூல்கள்

#### ஆங்கில நூல்கள்

1. Naccinarkkiniyar's conception of phonology,1967
1. The language of Tamil Inscription 1250-1350 A.D(with prof.S.A)
1. Dravidian Nouns(A comparative study),1971
1. Indonesian Studies,1979
1. Aspects of Language development,1983
# செ. வை. சண்முகம்

## விருதுகள்

- 2001 நெய்வெலி புத்தகத் திருவிழாவில் இலக்கண இலக்கிய ஆய்வு சாதனையாளர் சான்றிதழ்
- 2011ஆம் ஆண்டு ராஜா அண்ணாமலைச் செட்டியார் விருது ( ரூ ஒரு இலட்சம் பரிசு ), சான்றிதழ்
- 2012 ஆம் ஆண்டு எஸ், ஆர்,எம். பல்கலைக்கழக பரிதிமாற் கலைஞர் விருது ( இரண்டு இலட்சம் ரூபாய்பரிசு ) சான்றிதழ்
- 2011- 12 ஆண்டுக்கு உரியது 2015இல் வழங்கல் மத்திய அரசின் தொல்காப்பிய விருது, (ஐந்து இலட்சம் ரூபாய், 2011/ 12)
- 2014 தமிழ் நாடு அரசின் கம்பர் விருதும்( 2015இல் வழங்கல்) ஒரு இலட்சம் ரூபாய் + ஒரு சவரன் தங்கக் காசு + சான்றிதழ்
- 2016 இல் உலகத் தமிழர் பேரவை அமைப்பு, சென்னை, அளித்த உலகப்பெருந் தமிழர் விருது
# செ. வை. சண்முகம்

## ஆதாரங்கள்

- தமிழ் மொழியியல் புதிய சிகரங்கள்- பேராசிரியர் செ.வை.சண்முகனார் பவளவிழா மலர், 2008.
- பேராசிரியரின் பிற நூல்கள்
- முனைவர்.மு.இளங்கோவனின் வலைப்பூ
# செ. வை. சண்முகம்

## இதையும் காணவும்

அண்ணாமலைப் பல்கலைக்கழக அறிஞர்கள்
- வ. சுப. மாணிக்கம்
- ச. அகத்தியலிங்கம்
- சோ. ந. கந்தசாமி
# சேரி

**சேரி** என்பது சங்ககாலத்தில் முல்லை நிலத்தின் ஊரை குறிக்க வழங்கப்பட்ட பெயர். இன்று அப்பெயர் பொருளாதாரத்தில் பின்தங்கியுள்ள மக்கள் வாழும் ஊர் அல்லது ஊரின் பகுதியாக காட்டப்படுகிறது. குறிப்பாக இவை தாழ்ந்த, சூழலியல் சிக்கல்கள் உள்ள நிலப்பகுதிகள் ஆகும். ஐக்கிய நாடுகள் அமைப்பான யுஎன் - ஹாபிட்டாட்டின் வரையறையின்படி தரக்குறைவான வீடுகள், ஏழ்மை, குடியிருப்போருக்கு பாதுகாப்பற்ற சூழல் போன்றவற்றைக் கொண்டிருக்கும் நகரப்பகுதி சேரியாகும். தமிழ்நாட்டில் சேரி வாழ் மக்கள் சாதிப் பாகுபாட்டாலும் பாதிக்கப்பட்டவர்கள்.
# சேரி

## தமிழ்நாட்டில் சேரிகள்

நாடு சுதந்திரம் பெற்ற பிறகும் சென்னை போன்ற நகரங்களில் புதிதாக பல்லாயிரக் கணக்கில் நகரை நோக்கி வந்த மக்கள் அடையாறு, கூவம் நதிக்கரையோரங்களிலும் பக்கிங்காம் கால்வாய் ஓரத்திலும் ஓலைக்குடிசை அமைத்து வாழத் தொடங்கினார்கள். அரசு மற்றும் தனியார் நிலங்களிலும் குடிசை போட்டுக்கொண்டு வாழ்ந்ததோடல்லாமல், பல லட்சம் பேர் சாலையோரங்களிலும் நடைபாதைகளிலும் வாழத் தொடங்கினர். 1970-ம் ஆண்டு சென்னை மாவட்ட ஆட்சியராக இருந்த பத்ரிநாத் அறிக்கை 43 சதவீத மக்கள் சென்னையில் குடிசைப் பகுதிகளிலும் நடைபாதைகளிலும் வசிப்பதாகக் குறிப்பிட்டது. குடிசைவாழ் மக்கள் நலன் கருதி 1971-ல் தமிழ்நாடு குடிசை மாற்று வாரியம் உருவாக்கப்பட்டது. தமிழ்நாடு குடிசை மாற்றுச் சட்டம், 1971த்தின் படி, தமிழக அரசு சேரிகளை அடையாளம் கண்டு, அவைகளை சேரிகளாக அதிகாரப்பூர்வமாக அங்கீகரித்து, பின்னர் இந்த பகுதிகளில் மேம்படுத்த வேண்டும். சட்டம் நிறைவேற்றப்பட்டவுடன் சென்னையிள் 1,202 சேரிகளில் அடையாளம் காணப்பட்டு அங்கீகரிக்கப்பட்டன. 1985 ஆம் ஆண்டு பட்டியலில் மேலும் 17 சேரிகள் சேர்க்கப்பட்டன. இந்த சேரிகளில் அனைத்து கட்டிட குடியிருப்பு வீடுகள் அல்லது அடிப்படை சேவைகளை வழங்குவதன் மூலம் அல்லது மூல இடத்தில் (in-situ) மேம்படுத்தல் மூலம் மேம்படுத்தப்பட்டன. ஆனால், 1985க்கு பிறகு ஒரு புதிய சேரி கூட அதிகாரப்பூர்வமாக சென்னையில் அடையாளம் காணப்படவில்லை. தமிழ்நாடு குடிசை மாற்று வாரியம் 2002 ஆம் ஆண்டு நடத்திய ஆய்வில், சென்னை பெருநகர பகுதியில் 444 அங்கீகரிக்கப்படாத சேரிகள் உள்ளதாக கண்டுபிடிக்கப்பட்டது.
# சேரி

## தமிழ்நாட்டில் சேரிகள்

### நீதிமன்றத் தீர்ப்புகள்

- 1983-ம் ஆண்டு, நடைபாதையில் வசிப்பவர்களை அரசாங்கம் பலவந்தமாக அகற்ற முன்வந்தபோது அவர்கள் சார்பில் பொதுநலன் கருதிய வழக்கு உச்ச நீதிமன்றத்தில் போடப்பட்டது. அவ்வழக்கில் நடைபாதைவாசிகளுக்கும் வாழ்வுரிமையுண்டு என்று வாதாடியதில் உச்ச நீதிமன்றம் 1984-ல் முக்கியத் தீர்ப்பை வழங்கியது. நகர்ப்புறங்களில் குடிசைப் பகுதிகளிலும் நடைபாதைகளிலும் வசிப்பவர்களை அகற்ற அரசு முயலும்போது மாற்று இருப்பிடங்களை அம்மக்களுக்கு அளிக்க வேண்டுமென்று அத்தீர்ப்பில் கூறப்பட்டது.அத் தீர்ப்புக்குப் பின் , சென்னையில் வாழ்ந்த ஏழை மக்கள் பலவந்தமாக அப்புறப்படுத்தப்பட்டு, கண்ணகி நகரிலும் செம்மஞ்சேரியிலும் இடம்பெயர்க்கப்பட்டனர். சுயவேலைகளிலும் வீட்டு வேலைகளிலும் ஈடுபட்ட ஆயிரக் கணக்கானோரின் வாழ்வுரிமையைப் பறித்ததோடு, அவர்களுடைய குழந்தைகளின் கல்வியுரிமையும் பறிக்கப்பட்டது. சென்னை மாநகராட்சியின் 43 பள்ளிகள் மூடப்பட்டுள்ளதே இம் மனித இடப்பெயர்ச்சியின் விளைவு.
- சாலையோரக் குடியிருப்புகள் போக்குவரத்தைத் தடைசெய்கின்றன .சிங்காரச் சென்னையின் அழகைச் சீர்குலைக்கின்றன எனக் கூறி அவற்றை எவ்வித முன்னறிவிப்புமின்றி அகற்றுமாறு சென்னை உயர் நீதிமன்றத்தின் டிவிஷன் பெஞ்ச் பிப்ரவரி 2005-ல் உத்தரவிட்டது. நடவடிக்கை எடுத்த விவரங்களைத் தொடர் அறிக்கைகளாக உயர் நீதிமன்றத்தில் சமர்ப்பிக்கவும் உத்தரவிடப்பட்டது. அதையொட்டி பொக்லைன்களும் புல்டோசர்களும் வைத்து ஏழை மக்களின் குடியிருப்புகளை எவ்வித முன்னறிவிப்புமின்றி தகர்த்தெறிந்தனர். டிவிஷன் பெஞ்சின் உத்தரவு தவறென்றும், ஆக்கிரமிப்புகளானாலும் அவற்றைச் சட்ட முறைப்படியே அகற்ற வேண்டுமென்றும் நில ஆக்கிரமிப்புச் சட்டமானாலும் அல்லது பொது இடங்கள் (அதிகாரமின்றி குடியிருப்போரை அகற்றும்) சட்டமானாலும் முன்னறிவிப்பு கொடுத்து, காரணம் கேட்டு உரிய உத்தரவின்படியே அகற்றப்பட வேண்டுமென்று நீதிபதி பி.கே. மிஸ்ரா தலைமையிலான மூன்று நீதிபதிகள் அமர்வு உத்தரவிட்ட பின்னரே இவை நிறுத்தப்பட்டன.
# சேரி

## இதனையும் காண்க

- தாராவி - (மும்பை) ஆசியாவின் பெரிய சேரி
# குருவாயூர்

**குருவாயூர்** (**Guruvayur**) என்பது இந்தியா தீபகற்பத்தில் கேரளா மாநிலத்தின் திருச்சூர் மாவட்டத்தில் அமைந்த நகராட்சி மற்றும் இந்துக்களின் யாத்திரைத் தலம் ஆகும். இவ்வூரில் தென்னகத்தின் துவாரகை எனப்படும் புகழ்பெற்ற குருவாயூரப்பன் கோயில் அமைந்துள்ளது. குருவாயூர், திருவனந்தபுரத்திற்கு வடக்கே 292 கிலோ மீட்டர் தொலைவிலும், திருச்சூரிலிருந்து வடமேற்கே 28 கிலோ மீட்டர் தொலைவிலும், கொச்சிக்கு வடக்கே 80 கி.மீ. தொலைவிலும், கோழிக்கோட்டிற்கு தெற்கே 90 கி.மீ. தொலைவிலும் அமைந்துள்ளது.
# குருவாயூர்

## மக்கள் தொகை பரம்பல்

2011-ஆம் மக்கள்தொகை கணக்கெடுப்பின் படி, 22 வார்டுகள் கொண்ட குருவாயூர் நகராட்சியின் மொத்த மக்கள் தொகை 20,510 ஆகும். பாலினவிகிதம் 1000 ஆண்களுக்கு 1,113 பெண்கள் வீதம் உள்ளனர். 6 வயதிற்குட்பட்ட குழந்தைகள் 1878 (9.16%) ஆகவுள்ளனர். சராசரி எழுத்தறிவு 96.4% ஆகும். பட்டியல் சாதியினரும் பட்டியல் பழங்குடியினரும் முறையே 438 மற்றும் 52 ஆகவுள்ளனர். மக்கள் தொகையில் இந்துக்கள் 73.76%, இசுலாமியர்கள் 15.38%, கிறித்தவர்கள் 10.04% மற்றவர்கள் 0.81% ஆகவுள்ளனர்.
# குருவாயூர்

## போக்குவரத்து

- குருவாயூர் தொடருந்து நிலையம் - குருவாயூர் விரைவுவண்டி
# குருவாயூர்

## புகழ் பெற்றவர்கள்

- நாராயணீயம் இயற்றிய மேல்பத்தூர் நாராயண பட்டத்திரி
- குருவாயூர் துரை - மிருதங்க வித்வான்
- குருவாயூர் கோயில் யானை கேசவன்
- குருவாயூர் கோயில் யானை பத்மநாபன்
- குருவாயூர் கோயில் யானை வலிய கேசவன்
# குருவாயூர்

## கல்வி நிலையங்கள்

- சிறீ கிருஷ்ணா கல்லூரி
- லிட்டில் பிளவர் கல்லூரி
# சாவக்காடு

**சாவக்காடு**(Chavakkad) இந்தியாவின் கேரளாவில் உள்ள திருச்சூர் மாவட்டத்தில் ஒரு நகராட்சி ஆகும். இது தன் கடற்கரைக்கும் மீன்களுக்கும் புகழ்பெற்றது. தேசிய நெடுஞ்சாலை 17 இதன் வழியே செல்கிறது. கொச்சியில் இருந்து வடக்கே 75 கி.மீ. தொலைவிழும் திருச்சூரிலிருத்து மேற்கே 25 கி.மீ. தொலைவிழும் உள்ளது.
# சாவக்காடு

## மக்கள் வகைப்பாடு

2001 ஆம் ஆண்டி இந்திய மக்கள் தொகை கணக்கெடுப்பின்படி சாவக்காடு 38.138 மக்கள் தொகை இருந்தன. மக்கள்தொகையில் 46% ஆண்களும் 54% பெண்களும் உள்ளனர்.
# உனக்குத் தெரியுமா நான் உன்னை நினைப்பது

**உனக்குத் தெரியுமா நான் உன்னை நினைப்பது** இசைத்தட்டில் வெளிவந்த முதலாவது ஈழத்து மெல்லிசைப்பாடல். 1968 இல் இயற்றப்பெற்ற இப்பாடல் இசைத்தட்டில் பதியப்பெற்று 1970 இல் இருந்து இலங்கை வானொலியில் ஒலித்தது.
# உனக்குத் தெரியுமா நான் உன்னை நினைப்பது

## இயற்றியவர்

- எம். பி. பரமேஸ், திருகோணமலை
# உனக்குத் தெரியுமா நான் உன்னை நினைப்பது

## பாடியவர்

- திருகோணமலையைச் சேர்ந்த எம். பி. பரமேஸ்.
# உனக்குத் தெரியுமா நான் உன்னை நினைப்பது

## இசையமைத்தவர்

- திருகோணமலையைச் சேர்ந்த எம். பி. கோணேஸ்.
# ஈழத்து மெல்லிசைப் பாடகர்கள் பட்டியல்

- அங்கையன் கைலாசநாதன்
- அம்பிகா தாமோதரம்
- அருந்ததி சிறீரங்கநாதன்
- அருமைநாயகம்
- அல்வைச் சுந்தரன்
- ஈழத்து இரத்தினம்
- எம். ஏ. குலசீலநாதன்
- எம். பி. பரமேஸ்
- எம். பி. கோணேஸ்
- கே. எஸ். பாலச்சந்திரன்
- எம்.பாக்கியராஜா
- எஸ். கே. பரராஜசிங்கம்
- ஏ. முத்தழகு
- கணபதிப்பிள்ளை
- கோகிலா
- சத்தியமூர்த்தி
- சந்திரசேகரன்
- சாரங்கன் சிறீரங்கநாதன்
- சுபத்திரா
- சில்லையூர் செல்வராஜன்
- பரமேஷ்
- பளீல் காரியப்பர்
- பா. சத்தியசீலன்
- பார்வதி சிவபாதம்
- மாலினி பரமேஷ்
- முல்லைச் சகோதரிகள்
- ஜோசப் ராஜேந்திரன்
# படைப்புவாதம்

**படைப்புவாதம்** (*Creationism*) என்பது மனிதன், உயிரினங்கள், புவி மற்றும் அண்டத்தை ஒரு மீயிற்கை படைப்பாளர் (கடவுள்) தோற்றுவித்தார் எனும் சமய நம்பிக்கையாகும். 18ம் நூற்றாண்டின் இறுதிப்பகுதியில் படிவளர்ச்சிக் கொள்கையின் உருவாக்கத்துக்குப்பின் விவிலியத்தின் தொடக்க நூலில் சொல்லப்பட்டுள்ளனவற்றுக்கு அறிவியல் அடிப்படை உண்டு என்று காட்ட முயற்சிகள் செய்யப்பட்டன. இக்கருத்தை முன்வைத்தவர்கள் படைப்புவாதிகள் என்றும் படிவளர்ச்சி எதிர்ப்பாளர்கள் என்றும் அறியப்பட்டனர். 1920களில் இருந்து ஐக்கிய அமெரிக்காவில் கிறித்தவ அடிப்படைவாதிகள் படிவளர்ச்சிக் கொள்கையினை எதிர்த்து படைப்புவாதத்தை முன்னிறுத்தி வருகின்றனர். படைப்புவாதத்தில் பல வகைகள் உண்டு. படிவளர்ச்சியை அறவே ஏற்றுக் கொள்ள மறுத்து விவிலியத்தில் சொல்லப்பட்டுள்ளதை (ஏழு நாட்களில் அண்டத்தின் படைப்பு, உயிரினங்கள் தனித்தனியே படைக்கப்பட்டன, புவியின் வயது சில ஆயிரம் வருடங்களே) என்று நம்புபவர்கள்; படிவளர்ச்சியை ஏற்று அதன் கர்த்தா கடவுளே என்போர், கிறித்தவமல்லாத பிற சமயங்களில் உள்ள படைப்பு தொன்ம கதைகளை நம்புவோர் போன்றவர்கள் இவற்றுள் அடக்கம். படைப்புவாதத்தை அறிவியல் பாடமாகக் கற்றுத் தர ஐக்கிய அமெரிக்காவில் தடை விதிக்கப்பட்டதால், நுண்ணறிவு வடிவமைப்புக் கோட்பாடு படைப்புவாதிகளால் அறிமுகப்படுத்தப்படது.
# டவுனிங் சாலை

**டவுனிங் சாலை **(Downing Street) ஐக்கிய இராச்சியத்தின் இங்கிலாந்து பகுதியில் உள்ள இலண்டன் மாநகரில் உள்ள ஓர் முதன்மையான சாலையாகும். இருநூறு ஆண்டுகளாக மிகவும் மூத்த இரு பிரித்தானிய அமைச்சர்களின் அதிகாரப்பூர்வ குடியிருப்புகளைக் கொண்ட தெருவாகும் இது: ஐக்கிய இராச்சியத்தின் பிரதமர் பொறுப்பேற்கும் *கருவூலத்தின் முதன்மை பிரபு* (First Lord of the Treasury) மற்றும் நிதிஅமைச்சர் பொறுப்பேற்கும் *கருவூலத்தின் இரண்டாம் பிரபு*(Second Lord of the Treasury)ஆகியோர் ஆவர். இங்குள்ள 10 இலக்கமிட்ட முகவரி மிகவும் புகழ்பெற்றது. இதுவே ஐக்கிய இராச்சியத்தின் பிரதமரின் அலுவல்முறை இருப்பிடமாகும். *எண் 11* இது போன்றே நிதி அமைச்சரின் அலுவலகத்தைக் குறிக்கும்.  
இந்தத்தெரு மத்திய லண்டனில் வைட்ஹால் பகுதியில் இங்கிலாந்து பாராளுமன்றம் மற்றும் பக்கிங்காம் அரண்மனை ஆகியவற்றிற்கு அருகாமையில் அமைந்துள்ளது.1680களில் ஹம்டன் அவுஸ் என்ற கட்டிடம் இருந்தவிடத்தில் சேர் ஜியார்ஜ் டௌனிங் என்பவரால் இத்தெரு கட்டப்பட்டது. பிரதமர், நிதி அமைச்சர், மற்றும் முதன்மை கொறடா ஆகியோருக்கான அலுவல்முறை இருப்பிடங்கள் ஒரு பக்கத்தில் உள்ளன. மறு பக்கத்தில் இருந்த வீடுகள் பத்தொன்பதாம் நூற்றாண்டில் அழிக்கப்பட்டு அங்கு வெளியுறவுத் துறை மற்றும் பொதுநலவாய அலுவலகங்கள் அமைந்துள்ளன.
# டவுனிங் சாலை

## வெளியிணைப்புகள்

- Number 10 official website
- Downing Street at the *Survey of London* online (see items 14-18 in the table of contents).
# அனைத்துலக சதுரங்க நாள்

**அனைத்துலக சதுரங்க நாள்** (*International chess day*) பன்னாட்டு சதுரங்கக் கூட்டமைப்பின் வழிகாட்டலில் ஒவ்வோர் ஆண்டும் சூலை 20 ஆம் நாள் கொண்டாடப்படுகின்றது.  
1924 ஆம் ஆண்டு சூலை மாதம் 20 ஆம் தேதியன்று உலகச் சதுரங்கக் கூட்டமைப்பு பாரிசு நகரில் நிறுவப்பட்டது. இந்த நாளை அனைத்துலக சதுரங்க தினமாக கொண்டாடும் யோசனையை யுனெசுகோ முன்மொழிந்தது. இதன்படி சூலை 20 ஆம் நாள் அனைத்துலக சதுரங்க நாளாக 1966 ஆம் ஆண்டு முதல் கடைபிடிக்கப்பட்டு வருகிறது. 2019 ஆம் ஆண்டு டிசம்பர் மாதம் முதல் தேதியன்று ஐக்கிய நாடுகள் சபையும் இந்நாளை அங்கீகரித்தது.  
இந்நாளில் பல்வேறு சதுரங்கப் போட்டிகள் உலகெங்கும் நடத்தப்படுகின்றன. 2013 ஆம் ஆண்டு 173 நாடுகளில் இந்நாளில் சதுரங்கப் போட்டிகள் நடைபெற்றதாக பிடே தலைவர் ஒரு நேர்காணலின் போது தெரிவித்தார்.
# அனைத்துலக சதுரங்க நாள்

## பன்னாட்டு சதுரங்கக் கூட்டமைப்பு

பன்னாட்டு சதுரங்கக் கூட்டமைப்பு என்பது உலக நாடுகளின் சதுரங்க அமைப்புகளை ஒன்றிணைக்கும் ஒரு உலக நிறுவனமாகும். இது பொதுவாக (பிரெஞ்சு மொழியில்) FIDE (ஃபீடே) என அழைக்கப்படுகிறது. FIDE பிரான்சின் பாரிஸ் நகரில் சூலை 20, 1924 இல் அமைக்கப்பட்டது. இதன் குறிக்கோள் “நாம் அனைவரும் ஒரே மக்கள்” என்பதாகும். தற்போது இந்நிறுவனத்தில் 181 எண்ணிக்கைக்கும் மேற்பட்ட நாடுகள் அங்கம் வகிக்கின்றன. உலகில் பல விளையாட்டுகள் காணப்பட்ட போதிலும்கூட, உள்ளக விளையாட்டான சதுரங்கம் முக்கியத்துவமான விளையாட்டுக்களில் ஒன்றாக புராதன காலங்கள் தொட்டு இன்றுவரை மதிக்கப்படுகின்றது.
# அனைத்துலக சதுரங்க நாள்

## சதுரங்கம்

புராதன காலங்களில் அரசர்களின் விளையாட்டு என வர்ணிக்கப்பட்ட சதுரங்கம் (Chess), இருவர் விளையாடும் ஒரு பலகை விளையாட்டாகும். ஒரு பக்கத்துக்கு 16 காய்கள் வீதம், 32 காய்கள் இவ் விளையாட்டில் பயன்படுகின்றன. ஒவ்வொருவருக்கும் வெவ்வேறாக இரண்டு நிறங்களில் காய்கள் அமைந்திருப்பது வழக்கம். விளையாடும் பலகை, 8 நிரைகளிலும், 8 நிரல்களிலும் (8X8) அமைந்த கட்டங்களைக் கொண்ட சதுர வடிவமானது. பொதுவாக சதுரங்கள் கறுப்பு வெள்ளை நிறங்களில் மாறி மாறி அமைந்திருக்கும்.
# அனைத்துலக சதுரங்க நாள்

## மூளைக்கு வேலைத்தரும் விளையாட்டு

சதுரங்கம் மூளைக்கு வேலைத்தரும் ஒரு விளையாட்டாகக் கருதப்படுகின்றது. மதியூகமும், தந்திரமும் இவ் விளையாட்டுக்கு முக்கியமானதாகும். அதேநேரம், இது ஒரு விளையாட்டாக மட்டுமன்றி, கலையாகவும் அறிவியலாகவும் கூட வர்ணிக்கப்படுவதுண்டு.  
சதுரங்கம் பொழுதுபோக்காகவும், போட்டியாகவும், விளையாட்டு அமைப்புகளின் சுற்றுப்போட்டிகளாகவும் நடத்தப்படுகின்றன. இத்தகைய போட்டிகள் பிரதேச மட்டம், தேசிய மட்டம், சர்வதேச மட்டம் என வியாபித்து நடத்தப்படுவதுமுண்டு. நவீன காலத்தில் இணையத்தளங்களிலும் சதுரங்கம் ஆடப்படுகிறது. இதற்கான பல நூற்றுக்கணக்கான தனி இணையத்தளங்கள் இன்று இணையப்பின்னலில் காணப்படுகின்றன.
# அனைத்துலக சதுரங்க நாள்

## ஆட்டத்தின் எதிர்பார்க்கை

இருவரால் விளையாடப்படும். இந்த விளையாட்டில் தனது அரசனை பாதுகாத்துக்கொண்டு, எதிரியின் அரசனை வீழ்த்துவதே ஆட்டத்தின் எதிர்பார்க்கையாகும். தனது அரசனை காப்பாற்றிக் கொண்டு எதிர்த் தரப்பு அரசனை வீழ்த்தியதும் இவ்வாட்டம் நிறைவுபெறும். அரசனைக் காப்பாற்றியவர் வெற்றி பெற்றவராகவும், அரசனை இழந்தவர் தோல்வியடைந்தவராகவும் தீர்மானிக்கப்படுவார்.
# அனைத்துலக சதுரங்க நாள்

## சதுரங்கக் காய்கள்

சதுரங்க ஆட்டத்தில் சதுரங்கக் காய்கள் அரசன், அரசி, கோட்டை, மந்திரி, குதிரை, படைவீரன் போன்ற பெயர்களால் அழைக்கப்படும்.
# அனைத்துலக சதுரங்க நாள்

## புகழ் பெற்ற சில வீரர்கள்

உலக சதுரங்க ஆட்டத்தில் புகழ் பெற்ற சில வீரர்கள் வருமாறு: ஸ்டைநிட்ஸ், லாஸ்கர், காப்பபிளான்கா, அலேஹின், இயூவ், பொட்வின்னிக், சிமிஸ்லொவ், டால், பெட்ரொசியான், ஸ்பாஸ்கி, ஃபிஷர், கார்ப்பொவ், காஸ்பரொவ், கிராம்னிக், ஆனந்த்
# எண்ணக்காடு

**என்னக்காடு**(Ennakkad) இந்திய மாநிலமான கேரளாவில் ஆலப்புழா மாவட்டத்தில் உள்ள ஒரு கிராமம். சென்னிதலா, புலியூர், மாவேலிக்கரா மற்றம் மன்னார் கிராமங்களால் என்னக்காடு சூழப்பட்டுள்ளது. இது மிகவும் அழகான கிராமம் ஆகும்.
# எண்ணக்காடு

## மக்கள் வகைப்பாடு

2001 இல் இந்தியாவின் மக்கள்தொகை கணக்கெடுப்பின்படி, என்னக்காடு 8839 ஆண்கள் மற்றும் 9724 பெண்கள் இருந்தனர்
# தொல்காப்பியத்தில் விலங்கினம்

தொல்காப்பியம் மரபியல் பகுதியில் விலங்கினங்களில் பலவற்றின் இளமைப்பெயர்கள், ஆண்-பெயர்கள், பெண்-பெயர்கள் மரபுவழியில் எவ்வாறு பயிலப்பட்டுவந்தன என்பது சுட்டப்படுகிறது. அவற்றின் பெயர்கள் அகரவரிசையில் தொகுக்கப்பட்டு இங்குத் தரப்படுகின்றன.  
இடையில் தொல்காப்பியர் தந்துள்ள சில குறிப்புகளும் உள்ளன.
| விலங்கின இளமைப்பெயர் | விலங்கின ஆண்-பெயர் | விலங்கினப் பெண்-பெயர் |  |
| --- | --- | --- | --- |
| * தவழ்வனவற்றிற்கு – பார்ப்பு, பிள்ளை
* பறப்பனவற்றிற்கு – பார்ப்பு, பிள்ளை  
* அணில் குட்டி, அணில் பறழ்
* ஆன் கன்று, ஆன் குழவி
* உழை மறி
* ஊகக் குழவி
* எருமைக் கன்று, எருமைக் குழவி
* எலிக் குட்டி, எலிப் பறழ்
* ஒட்டகக் கன்று
* கடமைக் கன்று, கடமைக் குழவி
* கராம் கன்று
* கவரிக் கன்று
* கழுதைக் கன்று
* குஞ்சரக் குழவி,
* குதிரை மறி, குதிரைக் கன்று
* குரங்குக் குட்டி, குரங்கு மகவு, குரங்குப் பிள்ளை, குரங்குப் பறழ், குரங்குப் பார்ப்பு, குரங்குக் குழவி
* நரிக் குருளை, நரிக் குட்டி, நரிப் பறழ், நரிப் பிள்ளை
* நவ்வி மறி
* நாய்க் குருளை, நாய்க் குட்டி, நாய்ப் பறழ்
* பன்றிக் குருளை, பன்றிக் குட்டி, பன்றிப் பறழ், பன்றிப் பிள்ளை
* புல்வாய் மறி
* புலிக் குருளை, புலிக் குட்டி, புலிப் பறழ், புலிப் பிள்ளை
* மக்கட் குழவி, மக்கள் மகவு
* மரைக் கன்று, மரைக் குழவி
* முசுக் குழவி
* முயல் குருளை, முயல் குட்டி, முயல் பறழ், முயல் பிள்ளை
* மூங்காக் குட்டி, மூங்காப் பறழ்
* யாட்டு மறி
* யானைக் கன்று,
* வெருகுக் குட்டி, வெருகுப் பறழ் | # ஆட்டு அப்பர், ஆட்டு உதள், ஆட்டு மோத்தை, ஆட்டுத் தகர்
# உஜ்வாலா நிக்காம்

**உஜ்வாலா நிக்காம்** (*Ujwala Nikam*, பிறப்பு: சூன் 19 1958), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் எட்டு தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1976 - 1977 ஆண்டுகளில் இந்தியா பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1978 ல், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மலங்கன்குடியிருப்பு

**மலங்கன்குடியிருப்பு** தமிழகத்தில் அரியலூர் மாவட்டத்தில் செயங்கொண்டம் நகராட்சியில் 3 வது வார்டாக உள்ளது. திருச்சிராப்பள்ளியில் இருந்து 95 ஆவது கி.மீ. அரியலூர், கும்பகோணம் மற்றும் விருத்தாசலத்தில் இருந்து 40 கி.மீ. சிதம்பரத்தில் இருந்து 48 கி.மீ. இவ்வூர் மலங்கன்குடியிருப்பு என்று பெயர் வரக்காரணம் மலங்கன் என்ற வகையறாவைச் சார்ந்தவர்கள் இவ்வூர் ஓடையின் வழியாக வந்து குடியேறியதால் அவ்ஓடைக்கு பெயர் மலங்கன்சாவடி ஓடை என்றும் ஊருக்கு மலங்கன்குடியிருப்பு என்றும் பெயர் வந்ததாக கூறுகின்றனர்.  
இவ்வூருக்கு மலங்கற்குடியிருப்பு மற்றும் வீரர்கள் குடியிருப்பு என்றும் பெயர்கள் இருந்ததாக முன்னோர்களால் கூறக்கேட்டிருக்கின்றேன். அதற்கு காரணம் கங்கைகொண்டசோழபுரத்தை தலைநகராகக் கொண்டு சுமார் 950 ஆண்டுகளுக்கு முன் வாழ்ந்த இராசேந்திரசோழனுக்கு படைவீரர்கள் வாழ்ந்த ஊர்ராக இருந்தது என்பதை மாளிகைமேடு கல்வெட்டில் இருந்து அறிய முடிந்தது. மேலும் இவ்வூர் ஆலடிக்குட்டை ஏரியில் தண்ணீர் வற்றினால் பழங்காலத்து சமாதிகள் பல இருப்பதை தற்பொழுதும் காணலாம்.  
தற்பொழுது இவ்வூரில் வன்னியர்கள் பெரும்பான்மையாகவும் ஆதிதராவிடர்கள் மற்றும் பழங்குடியினரும் சேர்ந்து சுமார் 400 குடும்பங்கள் வசித்து வருகின்றனர். தொழில் விவசாயம் மட்டுமே.
# மணி கவுல்

**மணி கவுல்** (*Mani Kaul*, டிசம்பர் 25, 1944 – ஜூலை 6, 2011) இந்தியத் திரைப்படத்துறையில் கலைப்படங்களை இயக்கி புகழ்பெற்ற இயக்குநர்.